Uli Hoeneß
Dr Ulrich „Uli“ Hoeneß (* 5. Jänner 1952 z Ulm) isch e dytsche Unternämmer, Fueßballfunktionär un ehmolige Fueßballspiiler. Bis Mai 2014 isch er Bresidänt vum FC Bayern München un Ufsichtsrotsvorsitzer vu dr FC Bayern München AG gsii. 
Am 25. Novämber 2016 isch dr Hoeneß zum zwaite Mol zum Bresidänt vum FC Bayern München e. V. gwehlt wore.

Lääbe 
As aktive Fueßballspiiler het dr Hoeneß in dr 1970er Johr mit em FC Bayern München fascht alli wichtige Titel im europäische Verainsfueßball gwunne. Mit dr dytsche Nationalmannschaft isch er 1972 Europamaischter und 1974 Wältmaischter wore.

No syre aktive Karriere het dr Hoeneß s Management bim FC Bayern ibernuu un het derzue bydrait, dr Verain finanziäll un sportli zue aim vu dr wältwyt erfolgrychschte Fueßballverain z mache. Är isch ab em Novämber 2009 Bresidänt vum FC Bayern München e. V. un syt Merz 2010 Vorsitzer vum Ufsichtsrot vu dr FC Bayern München AG gsii.

Im Juli 2013 isch dr Hoeneß wäge Styyrhinterziehig aagchlagt un am 13. Merz 2014 vu dr 5. Strofchammere vum Landgricht München II zue dreihalb Johr Haft verurdailt wore. Är isch derno vu syne Ämter as Bresidänt vum FC Bayern München e. V. un Vorsitzer vum Ufsichtsrot vu dr FC Bayern München AG zruggdrätte. Sy Haftstrof het er am 2. Juni 2014 aadrätte, no dr halbe Haftzyt isch er am 29. Februar 2016 entloo un d Räschtstrof isch uf Bewährig uusgsetzt wore.

Dr Uli Hoeneß läbt syter anne 2006 z Bad Wiessee am Tegernsee, dervor het er iber 30 Johr in ere Doppelhuushelfti z Ottobrunn gwohnt. Dr Hoeneß isch ghyrote, het zwai Chinder un zwai Änkelchinder.

Literatur 
 Christoph Bausenwein: Das Prinzip Uli Hoeneß. Verlag Die Werkstatt, Göttingen 2009, ISBN 978-3-89533-670-6.
 Patrick Strasser: Hier ist Hoeneß! Riva, München 2010, ISBN 978-3-86883-048-4.
 Peter Bizer: Uli Hoeneß. Nachspiel. Mensch, Macher, Mythos. Ellert & Richter Verlag, Hamburg 2014, ISBN 978-3-83190-565-2.

Podcast 

 11 Leben - Die Welt von Uli Hoeneß 11 Folge mit 45 bis 100 Minute längi, vom Max-Jakob Oscht Veröffendlichung vo der erschte Folg. 9. Septämber 2020

Weblink

Fueßnote 

Fuessballnationalspiler
Fuessballer (Dütschland)
Sportfunktionär
Wältmeischter
Europameischter
Dütsche Meischter
Sport z Bayern
Verurteilti Person
Person (Ulm)
Dütsche
Maa
Läbigi Person